smcproject/ml-wiki-sentences huggingface dataset:
പുസ്തകങ്ങൾ നാടകങ്ങൾ ആത്മബലി പ്രേതലോകം വൈൻ ഗ്ലാസ്സ് ഈശ്വരൻ അറസ്റ്റിൽ ക്രോസ് ബെൽറ്റ് കണക്കു ചെമ്പകരാമൻ ജന്മാന്തരം മെഹർബാനി വിഷമവൃത്തം ഞാൻ സ്വർഗ്ഗത്തിൽ കാപാലിക ആദ്യ രാത്രി ഗൊറില്ല ഫോളിഡോൾ ഡൈനാമൈറ്റ് മന്വന്തരം സുപ്രീം കോർട്ട് ദ പ്രസിഡന്റ് ഡാം ടു ബി ഓർ നോട് ടു ബീ എൻ. ഓ. സി ദ ജഡ്ജ്മെന്റ് മലയും മനുഷ്യനും ബൂമെറാംഗ് ക്ലൈമാക്സ് പോട്ടർ കുഞ്ഞാലി മനുഷ്യന്റെ മാനിഫെസ്റ്റോ ദ ഡബിൾ റേഡിയോ നാടകങ്ങൾ ഓവർ ബ്രിജ് ഏകാങ്കനാടകങ്ങൾ ശ്രീദേവി അതിനുമപ്പുറം കുടുംബയോഗം താങ്ക് യൂ ഗുഡ് നൈറ്റ് മശകോപനിഷത്ത് ശുദ്ദമദ്ദളം മഹത്തായ സന്ദർഭം മുടിഞ്ഞ കൂലി ജഡ്ജ്മെന്റ് മൗലികാവകാശം ലോട്ടറി അണ്ടർവെയർ ഫാസ്റ്റ് പാസ്സഞ്ചർ ബേബിക്കു കരളില്ല ആ മരം അന്താരാഷ്ട്ര സസ്യ സമ്മേളനം അരപ്പവൻ ഫ്ലാഷ് ബാക്ക് ഗ്രൂപ്പ് ഫോട്ടോ വാറ്റ് 69 പഠനങ്ങൾ നാടകദർപ്പണം കർട്ടൻ നാടകം വേണോ നാടകം ആത്മകഥ ഞാൻ അവലംബം പുറത്തേക്കുള്ള കണ്ണികൾ എൻ.എൻപിള്ള.
കോം Archived 2012-02-25 at the Wayback Machine .
ഐ.എം.ഡി.ബി. താൾ
എൻ.എൻ. വാഞ്ചൂ ഇംഗ്ലീഷ് വിലാസം https://ml.wikipedia.org/wiki/N.
_Wanchoo
എൻ. എൻ. വാഞ്ചൂ എന്ന നിരഞ്ചൻ നാഥ് വാഞ്ചു (May 1, 1910 – October 20, 1982) ഒരു സിവിൽ സർവീസ് ഓഫീസറും പിന്നീട് കേരളത്തിലെയും മദ്ധ്യപ്രദേശത്തെയും ഗവർണറും ആയിരുന്നു.
ലാഹോറിലെ ഗവൺമെന്റ് കോളെജ്, കേംബ്രിജിലെ കിങ്സ് കൊളെജ്, യു കെ യിലെ റോയൽ കോളേജ് ഓഫ് ഡിഫൻസ് എന്നിവിടങ്ങളിൽ പഠിച്ചു.
സിവിൽ സർവന്റ്
1934ൽ ഇന്ത്യൻ സിവിൽ സർവ്വീസിൽ ചേർന്നു.
ബിഹാറിലെ സബ് കലക്ടർ ആയാണ് തുടക്കമിട്ടത്.
പിന്നീട്, രാജ്യരക്ഷാ മന്ത്രാലയത്തിലെ  സെക്രട്ടറിയായി.
രാജ്യരക്ഷാ ഉപകരണങ്ങളുടെ ഉത്പാദനരംഗത്ത് (1948-‘57) ചീഫ് കണ്ട്രോളർ ആയി. വാണിജ്യമന്ത്രാലയത്തിലെ സെക്രട്ടറി (1960 – ‘61), ബൊക്കാറോ സ്റ്റീൽ പ്ലാന്റിന്റെ ചെയർമാൻ 1965–70), കേന്ദ്രവ്യവസായ വകുപ്പിന്റെ സെക്രട്ടറി (1968 – ’70), എന്നീ നിലകളിൽ പ്രവർത്തിച്ചു.
1972ൽ Industrial Customs and Prices Bureauയുടെ ചെയർമാനായി വിരമിച്ചു.
ഗവർണ്ണർ
അദ്ദേഹം കേരളത്തിന്റെ ഗവർണ്ണർ ആയി 1973 ഏപ്രിൽ 1 മുതൽ 1977 ഒക്റ്റോബർ 10 വരെ പ്രവർത്തിച്ചു.
സി. അച്യുതമേനോൻ , എ. കെ. ആന്റണി , കെ. കരുണാകരൻ എന്നിവരുടെ കൂടെ അദ്ദേഹം പ്രവർത്തിച്ചു.
എൻ.എസ്.എസ്. ഹിന്ദു കോളേജ്, ചങ്ങനാശ്ശേരി ഇംഗ്ലീഷ് വിലാസം https://ml.wikipedia.org/wiki/N.
S.S._Hindu_College,_Changanassery
ഇന്ത്യയിലെ വിഖ്യാതമായ സർവ്വകലാശാലകളിൽ ഒന്നാണ് കേരളത്തിലെ ചങ്ങനാശ്ശേരിയിലെ പെരുന്നയിൽ സ്ഥിതിചെയ്യുന്ന ' എൻ.എസ്.എസ്. ഹിന്ദു കോളേജ്' (NSS Hindu College, Changanassery) .
നായർ സർവീസ്‌ സൊസൈറ്റിയുടെ (എൻ.എസ്.എസ്) രണ്ടാമത്തെ ഈ കോളേജ് 1949-ലാണ് ആരംഭിച്ചത്.
തിരുവിതാംകൂർ മഹാരാജാവ് ശ്രീ ചിത്തിര തിരുനാൾ ബാലരാമവർമ്മ പതാക ഉയർത്തിയും, ഇന്ത്യൻ ഉപരാഷ്ട്രപതി ഡോ.എസ്‌.
രാധാകൃഷ്ണൻ ഉദ്ഘാടന സമ്മേളനം ചെയ്തുമാണ് പെരുന്ന ഹിന്ദു കോളേജിനു ആരംഭം കുറിച്ചത്.
മന്നത്ത് പത്മനാഭന്റെ നേതൃത്വത്തിൽ ചങ്ങനാശ്ശേരിയിൽ ഒരു കോളേജ് വരേണ്ടതിന്റെ ആവശ്യം മനസ്സിലാക്കുകയും നായർ സർവ്വീസ് സൊസൈറ്റിയുടെ രണ്ടാമത്തെ കോളേജ് പെരുന്നയിൽ ആരംഭിക്കുന്നതിനു തീരുമാനിക്കുകയും ചെയ്തു.
എം.സി. റോഡിനരുകിലായി പതിനേഴര ഏക്കർ സ്ഥലം അതിനുവേണ്ടി കണ്ടെത്തുകയും 1947 സെപ്റ്റംബറിൽ കോളേജിന്റെ ശിലാസ്ഥാപനം നടത്തുകയും ചെയ്തു.
ശിലാസ്ഥപനം നടത്തിയത് തിരു-കൊച്ചി മന്ത്രിയായിരുന്ന പനമ്പിള്ളി ഗോവിന്ദമേനോനാണ് .
കെ.വി. നീലകണ്ഠൻ നായരാണ് ഹിന്ദു കോളേജിന്റെ മാസ്റ്റർ പ്ലാൻ ഉണ്ടാക്കിയത്.
കെട്ടിടത്തിന്റെ കുറച്ചുഭാഗങ്ങൾ പണിതീർത്തപ്പോൾതന്നെ ക്ലാസുകൾ ആരംഭിച്ചു (1949 ജൂൺ).
ആദ്യ പിൻസിപ്പലായി ജോർജ് തോമസിനെ നീയമിച്ചു.
തുടർന്ന് ആറുവർഷങ്ങൾ കഴിഞ്ഞ് 1955 ഡിസംബറിലാണ് കോളേജിന്റെ പണി പൂർണ്ണമായും പൂർത്തിയാക്കി ഉദ്ഘാടനം നടത്തിയത്.
ഇതര കോളേജുകളെ അപേക്ഷിച്ച് ചങ്ങനാശ്ശേരി എൻ.എസ്.എസ്. ഹിന്ദു കോളേജ് ഉദ്ഘാടനം ഏറെ വ്യത്യസ്തവും ആഡംബര-ആഘോഷങ്ങളോടെയാണ് തുടങ്ങിയത്.
ഒരു ഉദ്ഘാടന മഹാമഹമായി പന്ത്രണ്ട് പ്രമുഖരാണ് പന്ത്രണ്ട് സമ്മേളനങ്ങളിലൂടെ ഹിന്ദു കോളേജ് ഉദ്ഘാടനം നടത്തിയത്.
1955 ഡിസംബർ 24 മുതൽ  1956 ജനുവരി 12 വരെ ഇരുപതു ദിവസങ്ങൾ നീണ്ടതായിരുന്നു ഉദ്ഘാടനം.
നമ്പർ സമ്മേളനം ഉത്ഘാടകർ സ്ഥാനം 1 പതാക ഉയർത്തൽ ശ്രീ ചിത്തിര തിരുനാൾ ബാലരാമ വർമ്മ തിരുവിതാംകൂർ മഹാരാജാവ് (തിരു-കൊച്ചി രാജപ്രമുഖൻ) 2 കോളേജ് ഉദ്ഘാടനം ഡോ. എസ്. രാധാകൃഷ്ണൻ ഇൻഡ്യൻ ഉപരാഷ്ട്രപതി 3 ആരോഗ്യ സമ്മേളനം ഡോ. വി.ആർ. നാരായണൻ നായർ സർജ്ജൻ ജനറൽ 4 ഹൈന്ദവ സമ്മേളനം ചിന്മയാന്ദ സ്വാമി ആദ്ധ്യാത്മിക നേതാവ് 5 സാമ്പത്തികസഹകരണ സമ്മേളനം എ.ജെ. ജോൺ തിരു-കൊച്ചി മന്ത്രി 6 പൂർവ്വ വിദ്യാർത്ഥി സമ്മേളനം കെ. കേളപ്പൻ എം.പി. 7 വിദ്യാഭ്യാസ സമ്മേളനം ഹനുമന്തയ്യാ മൈസൂർ മുഖ്യമന്ത്രി 8 സർവ്വ സമുദായ സമ്മേളനം കെ.പി. കേശവമേനോൻ മാതൃഭൂമി പത്രാധിപർ 9 വനിതാ സമ്മേളനം അമ്പാടി കാർത്ത്യായനിയമ്മ സാഹിത്യകാരി 10 നായർ മഹാസമ്മേളനം മന്നത്ത് പത്മനാഭൻ എൻ.എസ്.എസ്. ജനറൽ സെക്രട്ടറി 11 പ്രതിനിധി സമ്മേളനം വി.കെ. വേലപ്പൻ എൻ.എസ്.എസ്. പ്രസിഡന്റ് 12 കോളേജ് സമുച്ചയ ഉദ്ഘാടനം കെ.എം. മുൻഷി ഉത്തരപ്രദേശ് ഗവർണ്ണർ പൂർവ്വ വിദ്യാർത്ഥി പ്രമുഖർ പ്രഭാ വർമ്മ , നടൻ ജനാർദ്ദനൻ പാർവ്വതി ജയറാം കൃഷ്ണപ്രസാദ് (നടൻ, സീരിയൽ താരം) രമേഷ് ചെന്നിത്തല അവലംബം ↑ എന്റെ ജീവിതസ്മരണകൾ : 2 പെരുന്ന എൻ.എസ്.എസ്. ഹിന്ദുകോളേജ് - മന്നത്തു പത്മനാഭൻ ↑ http://www.nsshinducollege.org/
എൻ.എസ്.എസ്‍.
കോളേജ്, ചേർത്തല
കോളേജ്, ചേർത്തല , കേരളത്തിലെ ആലപ്പുഴ ജില്ലയിലെ ചേർത്തലയിൽ സ്ഥിതി ചെയ്യുന്ന ഒരു ജനറൽ ഡിഗ്രി കോളേജാണ്.
ഈ കോളേജ് കല, കൊമേഴ്സ്, സയൻസ് എന്നിവയിൽ വ്യത്യസ്ത കോഴ്സുകൾ വാഗ്ദാനം ചെയ്യുന്നു.
ഔദ്യോഗികമായ അംഗീകാരം
അവലംബം പുറത്തേക്കുള്ള കണ്ണികൾ http://nsscollegecherthala.ac.in
എൻ.എൻ. ഇളയത് ഇംഗ്ലീഷ് വിലാസം https://ml.wikipedia.org/wiki/N.
N._Elayathu
കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്‌കാരം നേടിയ നാടക സംവിധായകനാണ് എൻ.എൻ. ഇളയത് എന്നറിയപ്പെട്ട എൻ. നാരായണൻ ഇളയത് (20  ആഗസ്റ്റ്  1940 - 29 ജൂലൈ 2014).
1940 ആഗസ്റ്റ് 20ന് ആലപ്പുഴ മണ്ണഞ്ചേരി മണപ്പള്ളി ഇല്ലത്ത് നാരായണൻ ഇളയതിന്റെയും നങ്ങേലി അന്തർജനത്തിന്റെയും പുത്രനായി ജനിച്ചു.
പതിനാറാം വയസിൽ കലാജീവിതം ആരംഭിച്ചു.
സ്വന്തം നാടകവേദിയായ മലയാള നാടകവേദി,​ എൻ.എൻ. പിള്ളയുടെ വിശ്വകലാസമിതി , വേട്ടക്കുളം ശിവാനന്ദന്റെ കേരള തിയറ്റേഴ്സ്, കോട്ടയം ദേശാഭിമാനി , വൈക്കം മാളവിക , പൂഞ്ഞാർ നവധാര , ചങ്ങനാശേരി ജയകേരള , കൊല്ലം ഉപാസന തുടങ്ങിയ സമിതികളുമായി ബന്ധപ്പെട്ട് പ്രവർത്തിച്ചു.
വസുപഞ്ചകം, ദൈവം ചിരിക്കുന്നു.
ഉദയം കിഴക്കു തന്നെ, ഉണരാൻ സമയമായി, മരിക്കാൻ ഞങ്ങൾക്ക് മനസ്സില്ല, തിരക്കഥ, അലയാഴി, കാമധേനു, സമരപുരാണം തുടങ്ങിയ മുപ്പതോളം  നാടകങ്ങൾക്ക് ജന്മം നൽകി.
പ്രൊഫഷണൽ നാടകലോകത്ത് "ഇളയച്ഛൻ" എന്ന് സ്നേഹപൂർവം അറിയപ്പെട്ടിരുന്ന ഇളയത്, എസ്.പി. പിള്ള , വിടി.
അരവിന്ദാക്ഷമേനോൻ , ചങ്ങനാശേരി നടരാജൻ , വീരരാഘവൻനായർ , കെ.പി.എസ്. ഉണ്ണിക്കൃഷ്ണൻ , ചേർത്തല ലളിത , അംബുജാക്ഷൻ , ലീലാറാണി , ആലപ്പി തങ്കം തുടങ്ങിയവരോടൊപ്പം നാടകവേദിയിൽ പ്രവർത്തിച്ചു.
നിരവധി ടെലിവിഷൻ പരമ്പരകളിലും അഭിനയിച്ചു.
ഭ്രാന്താലയം, പഞ്ചതന്ത്രം എന്നീ നാടകങ്ങൾ എസ്.പി.സി.എസും നാടക പാഠം ഒന്നാം പാഠം എന്ന പഠനഗ്രന്ഥം കേരള സാംസ്കാരിക വകുപ്പും പ്രസിദ്ധീകരിച്ചു.
സത്യൻ അന്തിക്കാടിന്റെ തൂവൽകൊട്ടാരം , സിബി മലയിലിന്റെ പ്രണയവർണങ്ങൾ , ആയിരത്തിൽ ഒരുവൻ, സ്റ്റാലിൻ ശിവദാസ് തുടങ്ങിയ ചലചിത്രങ്ങളിലും അഭിനയിച്ചിട്ടുണ്ട്.
വസുപഞ്ചകം, സർവജ്ഞാനപീഠം, അമരകോശം, ഇതിഹാസം, ദൈവം ചിരിക്കുന്നു, ഉദയം കിഴക്കുതന്നെ, ഉൽപ്രേക്ഷ, ഉണരാൻ സമയമായി, തിരക്കഥ, അലയാഴി, കാമധേനു, സമരപുരാണം, മരിക്കാൻ ഞങ്ങൾക്ക് മനസ്സില്ല തുടങ്ങി മുപ്പതോളം നാടകങ്ങൾ രചിച്ചു.
പുരസ്കാരങ്ങൾ 2011ൽ കേരള സംഗീത നാടക അക്കാഡമി ഗുരുപൂജാ പുരസ്​കാരം 2012ൽ സമഗ്ര സംഭാവനയ്​ക്കുള്ള കേരള സംഗീതനാടക അക്കാദമി പുരസ്​കാരം അവലംബം ↑ ↑
എൻ.എസ് മണി
തെന്നിന്ത്യൻ ചലച്ചിത്രരംഗത്ത് ഛായാഗ്രഹണം എന്ന കലയുടെ വഴിവെട്ടിത്തെളിച്ചവരിൽ പ്രമുഖനാണ് എൻ.എസ് മണി അഥവ എൻ.സുബ്രഹ്മണ്യൻ പിള്ള.
1923 ൽ ഡിസംബറിൽ തെക്കൻ തിരുവിതാം കൂറിൽ ജനിച്ചു.
ഹൈസ്ക്കൂൾ വിദ്യാഭ്യാസം നേടിയ ശേഷം 1945 ൽ ക്യാമറ അസിസ്റ്റന്റായി സിനിമാ രംഗവുമായി ബന്ധപ്പെട്ടു.
മെരിലാൻഡ് സ്റ്റുഡിയോയുടെ ആരംഭകാലം മുതൽ ക്യാമറാവിഭാഗത്തിൽ ഏർപ്പെട്ടു.
പൊൻ കതിരാണ് ശ്രീ. മണി സ്വതന്ത്രമായി ച്ഛായാഗ്രഹണം നിർവഹിച്ച ആദ്യ ചിത്രം.
ബല്ലാത്ത പഹയന്റെ നിർമ്മാണ കാലത്ത് ഹൃദയസ്തംഭനം മൂലം നിര്യാതനായി.
ആകെ 23 മലയാളചിത്രങ്ങളുടെ ക്യാമറാമാനായി പ്രവർത്തിച്ചിട്ടുണ്ട്.
തമിഴിലെ വേലൈക്കാരൻ എന്ന ചിത്രവും പ്രശസ്തമാണ്.
എൻ.എൻ. സത്യവ്രതൻ ഇംഗ്ലീഷ് വിലാസം https://ml.wikipedia.org/wiki/N.
N._Sathyavrathan
കേരളത്തിലെ ഒരു പത്രപ്രവത്തകനും എറണാകുളം പ്രസ് ക്ലബ്ബിന്റെ സ്ഥാപക പ്രസിഡന്റുമായിരുന്നു എൻ.എൻ. സത്യവ്രതൻ .
അദ്ദേഹം ജനിച്ചത് കൊച്ചിക്ക് അടുത്ത് കുമ്പളങ്ങി ഗ്രാമത്തിലാണ്‌.
അച്ഛൻ പൊതുപ്രവർത്തകനായിരുന്ന നെടുങ്ങയിൽ നാരായണൻ.
അമ്മ ജാനകി.
1958 ൽ മാതൃഭൂമിയിൽ ചേർന്നു .
അതിനു മുമ്പ് അല്പകാലം ദീനബന്ധു ദിനപത്രത്തിൽ സേവനം അനുഷ്ഠിച്ചിട്ടുണ്ട്.
മാതൃഭൂമിയിൽ ലേഖകനും, മുഖ്യലേഖകനും, പ്രത്യേക ലേഖകനും, ന്യൂസ് എഡിറ്ററുമായി മുപ്പതുവർഷം പ്രവർത്തിച്ചു.
1988- ൽ സ്വയം പിരിഞ്ഞ് കേരള കൗമുദിയിൽ റെസിഡന്റ് എഡിറ്ററായി.2008 ജൂലൈ 31 നു കേരള കൗമുദിയിൽ നിന്ന് വിരമിച്ചു.
1993 ൽ കേരള പ്രസ് അക്കാദമിയിൽ കമ്യൂണിക്കേഷൻ ഇൻസ്റ്റിറ്റിയൂട്ട് ഡയറക്ടറായി.
എറണാകുളം പ്രസ് ക്ലബിന്റെ സ്ഥാപക പ്രസിഡന്റാണ്.
കേരള പത്രപ്രവർത്തക യൂണിയന്റെ പ്രസിഡന്റും ജനറൽ സെക്രട്ടറിയുമായിരുന്നു.
ഇടക്കാലത്ത് അഖിലേന്ത്യാ പത്രപ്രവർത്തക സംഘടനയുടെ ട്രഷറർ.
കൃതികൾ വാർത്തയുടെ ശില്പശാല  (ആദ്യകൃതി) വാർത്ത വന്ന വഴി അനുഭവങ്ങളേ നന്ദി സ്വകാര്യ ജീവിതം
ഭാര്യ: രോഹിണി.
മക്കൾ: ഡോ. ആശാ ജയൻ, ദീപാ സന്തോഷ്, രൂപാ പ്രമോദ്.
സഹോദരങ്ങൾ: നന്ദിനി (റിട്ട. അധ്യാപിക), ശാന്തിമതി (സാമൂഹ്യ പ്രവർത്തക), ഡോ. എൻ.എൻ. അശോകൻ, അഡ്വ.
എൻ.എൻ. സുഗുണപാലൻ.
കൊച്ചി കാക്കനാട് മാവേലിപുരം റസിഡൻഷ്യൽ കോളനിയിലാണ് ദീർഘകാലമായി സത്യവ്രതൻ താമസിച്ചിരുന്നത്.
വാർത്ത വന്ന വഴി എന്ന പുസ്തകം ഏറെ വിവാദമാകുകയും ചെയ്തു.
1968ൽ എറണാകുളം തേവര എസ്‌എച്ച് കോളേജിലെ സമരത്തിൽ രക്തസാക്ഷിയായ കെ‌എസ്‌യു പ്രവർത്തകനെക്കുറിച്ചുള്ള പരാമർശമാണ് വിവാദമായത്.
കെ‌എസ്‌യു പ്രവർത്തകനായ മുരളി സംഘർഷത്തിൽ കൊല്ലപ്പെട്ടതല്ലെന്നും ഉമ്മൻ‌ചാണ്ടി ഉൾപ്പെടെയുള്ള നേതാക്കൾക്ക് ഇക്കാര്യം അറിയാമായിരുന്നെന്നും മറ്റുമുള്ള സത്യവ്രതൻറെ വെളിപ്പെടുത്തലുകൾ ഏറെ ചർച്ച ചെയ്യപ്പെട്ടിരുന്നു.
പുരസ്കാരങ്ങൾ മികച്ച പത്രപ്രവർത്തനത്തിനുള്ള വിജയരാഘവൻ സ്മാരക പുരസ്കാരം.
വാർദ്ധക്യ സഹജമായ അസുഖങ്ങൾ മൂലം തന്റെ 77 മത്തെ വയസ്സിൽ 2010 ജനുവരി 25ന് അദ്ദേഹം മരണമടഞ്ഞു.
എൻ.എൻ. കക്കാട് ഇംഗ്ലീഷ് വിലാസം https://ml.wikipedia.org/wiki/N.
N._Kakkad
ആധുനിക മലയാളത്തിലെ പ്രമുഖനായ  കവി ആയിരുന്നു എൻ.എൻ. കക്കാട് എന്നറിയപ്പെടുന്ന നാരായണൻ നമ്പൂതിരി കക്കാട് ( ജൂലൈ 14 1927 - ജനുവരി 6 1987 ).
കാല്പനികതാവിരുദ്ധതയായിരുന്നു കക്കാടിന്റെ കവിതകളുടെ മുഖമുദ്ര.
മനുഷ്യസ്നേഹം തുളുമ്പിനിന്ന അദ്ദേഹത്തിന്റെ കവിതകളിൽ  സമൂഹത്തിന്റെ ദുരവസ്ഥയിലുള്ള നൈരാശ്യവും കലർന്നിരുന്നു.
ചിത്രമെഴുത്ത്, ഓടക്കുഴൽ, ശാസ്ത്രീയസംഗീതം, ചെണ്ടകൊട്ട് എന്നിവയിലും കക്കാടിനു പ്രാവീണ്യമുണ്ടായിരുന്നു .
കോഴിക്കോട് ജില്ലയിലെ അവിടനല്ലൂർ എന്ന ഗ്രാമത്തിൽ 1927 ജൂലൈ 14നാണ് എൻ.എൻ. കക്കാട് ജനിച്ചത്.
കക്കാട് വലിയ നാരായണൻ നമ്പൂതിരിയും ദേവകി അന്തർജനവുമാണ് മാതാപിതാക്കൾ.
1955 ഏപ്രിൽ 26ന്‌ ചെർപ്പുളശ്ശേരിക്കാരിയായ ശ്രീദേവിയെ വിവാഹം ചെയ്തു
അദ്ധ്യാപകനായി  ഔദ്യോഗികജീവിതം ആരംഭിച്ച അദ്ദേഹം ജീവിതത്തിന്റെ ഏറിയ പങ്കും കോഴിക്കോട് ആകാശവാണിയിലാണ് ജോലിചെയ്തത്.
സോഷ്യലിസ്റ്റ് ആശയങ്ങളിൽ ആകൃഷ്ടനായ അദ്ദേഹം ഇടതുപക്ഷത്തേക്ക് ചേർന്നു.
1960 -കളിൽ ഇന്ത്യ ചൈന യുദ്ധത്തിൽ ചൈനയെ അനുകൂലിച്ചു എന്ന് അദ്ദേഹം ആരോപിക്കപ്പെട്ടു.
ജീവിതത്തിലെ ഇത്തരം ഗതിവിഗതികൽ  അദ്ദേഹത്തിന്റെ കവിതകളിലും പ്രതിഫലിച്ചു കാണാം.
നടുവണ്ണൂർ സ്കൂളിൽ അദ്ധ്യാപകനായി ജോലിയിൽ പ്രവേശിച്ചുവെങ്കിലും മാനേജുമെൻറുമായുണ്ടായ തർക്കത്തെത്തുടർന്ന് അദ്ദേഹം ആ ജോലി ഉപേക്ഷിച്ചു.
കോഴിക്കോട് ട്യൂട്ടോറിയൽ കോളേജിൽ അദ്ധ്യാപകനായി കുറച്ചുകാലം ജോലി ചെയ്തു.
മലബാർ ഡിസ്ട്രിക്റ്റ് ബോർഡ് തെരഞ്ഞെടുപ്പിൽ കമ്യൂണിസ്റ്റ് പിന്തുണയോടെ ബാലുശ്ശേരിയിൽ നിന്ന് സ്വതന്ത്ര സ്ഥാനാർത്ഥിയായി മൽസരിച്ചുവെങ്കിലും പരാജയപ്പെട്ടു.
ആകാശവാണിയിൽ ഉദ്യോഗസ്ഥനായ അദ്ദേഹം അവിടെ കലാകാരന്മാരുടെ അസോസിയേഷൻ ഉണ്ടാക്കി സേവന വ്യവസ്ഥകൾ മെച്ചപ്പെടുത്താൻ ശ്രമിച്ചവരിൽ ഒരാളാണദ്ദേഹം.
കേരള സാഹിത്യ സമിതി, വള്ളത്തോൾ വിദ്യാപീഠം എന്നിവയിലും അദ്ദേഹം പ്രവർത്തിച്ചിരുന്നു.
1985ൽ അദ്ദേഹം ആകാശവാണിയിലെ പ്രൊഡ്യൂസർ സ്ഥാനത്തു നിന്ന് വിരമിച്ചു.
കേരള സാഹിത്യ അക്കാഡമിയിലും സാഹിത്യ പ്രവർത്തക സഹകരണ സംഘത്തിലും അദ്ദേഹം അംഗമായിരുന്നിട്ടുണ്ട് .
1987 ജനുവരി 6ന് അർബുദരോഗ ബാധയാൽ അദ്ദേഹം മരിച്ചശേഷമാണ്‌ നാടൻചിന്തുകൾ , പകലറുതിക്ക് മുമ്പ് എന്നീ കാവ്യ സമാഹാരങ്ങൾ പ്രസിദ്ധീകൃതമായത് .
കോഴിക്കോട് സാമൂതിരി ഹൈസ്കൂളിലും തൃശൂർ കേരളവർമ കോളജിലുമായിരുന്നു വിദ്യാഭ്യാസം .
പാരമ്പര്യ രീതിയിലുള്ള സംസ്കൃത പഠനവും തന്ത്രവും മറ്റും അദ്ദേഹം കുടുംബത്തിൽ നിന്ന് പഠിച്ചിരുന്നു.
കേരളവർമ്മ കോളേജിലെ അദ്ധ്യാപകനായിരുന്ന എൻ. വി. കൃഷ്ണവാര്യരാണ്‌ കക്കാടിലെ കവിയെ വളർത്തിയത്.
ബാല്യം കവിതയിലേക്ക്
അദ്ദേഹം ചെറുപ്പം മുതൽക്കേ കവിത എഴുതിത്തുടങ്ങി.
ക്ഷയിച്ചുകൊണ്ടിരുന്ന ഒരു നമ്പൂതിരി കുടുംബത്തിലാണ് കക്കാട് ജനിച്ചത്.
ബാല്യം മുതൽക്കേ അനാരോഗ്യം കൊണ്ട് അദ്ദേഹം കഷ്ടപ്പെട്ടിരുന്നു.
കലാ കേരളം അദ്ദേഹത്തെ അംഗീകരിക്കുന്നത് വളരെ താമസിച്ചായിരുന്നു.
പല ആശയങ്ങളും രൂപങ്ങളുമായി മല്ലിട്ട് മലയാള സാഹിത്യത്തിൽ തന്റേതായ ഒരു പാത വെട്ടിത്തെളിക്കുകയായിരുന്നു അദ്ദേഹം.
രാമായണം, മഹാഭാരതം തുടങ്ങിയ കൃതികളിൽ നിന്ന് ലഭിച്ച കവിതാ വാസനയാൽ അദ്ദേഹം കുട്ടിക്കാലത്തു തന്നെ ശ്ലോകങ്ങൾ രചിച്ചിരുന്നു .
കേരളത്തിന്റെ രാഷ്ട്രീയ സാമൂഹിക രംഗം കലുഷിതമായിരുന്ന കാലഘട്ടത്തിലായിരുന്നു കക്കാടിന്റെ കവിതകൾ പുറത്തുവന്നത്.
ഗ്രാമത്തിന്റെ മൂല്യങ്ങൾ നഷ്ടപ്പെടുന്നതും നാഗരികതയുടെ നരകാത്മകതയും അദ്ദേഹത്തെ അലോരസപ്പെടുത്തി.
തന്റെ ചുറ്റും നടക്കുന്ന മാറ്റങ്ങളിൽ വിഹ്വലനായിരുന്നു അദ്ദേഹം.
ഒരു കവിതയിൽ നഗരജീവിതത്തെ ഒരുവൻ തന്റെ ഞരമ്പുകൾ കൊണ്ട് വലിച്ചു കെട്ടിയ ഒരു കൂടാരവുമായി അദ്ദേഹം ഉപമിക്കുന്നു.
എങ്കിലും ഗ്രാമം നന്മകൾ മാത്രം നിറഞ്ഞതാണെന്ന മൗഢ്യവും അദ്ദേഹത്തിനില്ലായിരുന്നു.
ഭയം കൊണ്ട് മരവിച്ച് ഘോഷയാത്രയായി നീങ്ങുന്ന അരക്ഷിതരുടെ ഒരു കൂട്ടമായി അദ്ദേഹം മനുഷ്യവർഗ്ഗത്തെ കരുതി.
ഇതിഹാസങ്ങളിൽ നിന്ന് രൂപകങ്ങൾ കടം കൊണ്ട് അദ്ദേഹം ആധുനിക മനുഷ്യന്റെ അവസ്ഥയെ വർണ്ണിച്ചു.
അങ്ങനെ ഭൂതവും വർത്തമാന കാലവുമായി അദ്ദേഹം പാലങ്ങൾ തീർത്തു.
മനുഷ്യന്റെ അവസ്ഥയായിരുന്നു കക്കാടിന്റെ കവിതകളുടെ പ്രധാന വിഷയം.
പ്രധാന കൃതികൾ ശലഭഗീതം പാതാളത്തിന്റെ മുഴക്കം വജ്രകുണ്ഡലം സഫലമീ യാത്ര നന്ദി തിരുവോണമേ നന്ദി 1963 ഇതാ ആശ്രമമൃഗം കൊല്ല് കൊല്ല് പകലറുതിക്കു മുൻപ് നാടൻചിന്തുകൾ പോത്ത് വഴി വെട്ടുന്നവരോട് ചെറ്റകളുടെ പാട്ട് കഴുവേറിപ്പാച്ചന്റെ പാട്ട് പാർക്കിൽ പുരസ്ക്കാരങ്ങൾ
" സഫലമീ യാത്ര " എന്ന കൃതിയ്ക്ക് കേരള സാഹിത്യ അക്കാദമി അവാർ‌ഡും വയലാർ അവാർ‌ഡും ലഭിച്ചിട്ടുണ്ട്.
ഓടകുഴൽ  അവാർഡ് , ആശാൻ പ്രൈസ് ഫോർ പോയട്രി , കുമാരനാശാൻ സ്മാരക അവാർഡ് എന്നിവയും അദ്ദേഹത്തിന് ലഭിച്ചിട്ടുണ്ട് .
അവലംബം ↑ 1 2 3 4 5 6 7 8 9 10 1 2 3 4 5 ഒരു കവിയുടെ രേഖാചിത്രം - ഹിന്ദു ദിനപത്രത്തിൽ വന്ന ലേഖനം Archived 2003-08-30 at the Wayback Machine .
കൊക്കേഷ്യൻ യുദ്ധം ഇംഗ്ലീഷ് വിലാസം https://ml.wikipedia.org/wiki/Caucasian_War
കോക്കസസ് പ്രദേശങ്ങൾ അധിനിവേശം ചെയ്ത റഷ്യൻ സാമ്രാജ്യവുമായി കോക്കസസ് പ്രദേശങ്ങളിലെ ഗോത്രവർഗങ്ങൾ ഉൾപ്പെടെയുള്ളർ നടത്തിയ യുദ്ധത്തെയാണ് കൊക്കേഷ്യൻ യുദ്ധം എന്നറിയപ്പെടുന്നത്.
1817ലാരംഭിച്ച ഈ സംഘർഷങ്ങൾ അരനൂറ്റാണ്ടുകാലം നീണ്ട് 1864ലാണ് അവസാനിക്കുന്നത്.
Gallery Karte des Kaukasischen Isthmus .
Entworfen und gezeichnet von J. Grassl, 1856.
Construction of the Georgian Military Road through disputed territories was a key factor in the eventual Russian success Assault of Gimry , by Franz Alekseyevich Roubaud Caucasian tribesmen fight against the Cossacks , 1847 Storm of the fortress of Akhty in 1848 Circassians by Theodor Horschelt Imam Shamil surrendered to Count Baryatinsky on August 25, 1859 Mountaineers leave the aul , by Pyotr Gruzinsky Russian medal for subjugation of Western Caucasus 1859–1864 അവലംബം
കൊക്കോനിനോ കൗണ്ടി
അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ വടക്കൻ മധ്യഭാഗത്തായി സ്ഥിതിചെയ്യുന്ന ഒരു കൌണ്ടിയാണ് കൊക്കോനിനോ കൗണ്ടി .
2010 ലെ യു.എസ്. സെൻസസ് പ്രകാരം ഈ കൌണ്ടിയിലെ ആകെ ജനസംഖ്യ 134,421 ആയിരുന്നു.
കൌണ്ടിസീറ്റ് സ്ഥിതിചെയ്യുന്നത് ഫ്ലാഗ്സ്റ്റാഫ് നഗരത്തിലാണ്.
കൌണ്ടിയുടെ പേര് സ്വീകരിച്ചിരിക്കുന്നത് ഹവാസുപായി അമേരിക്കൻ ഇന്ത്യൻ ജനത പ്രദേശത്തെ വിളിച്ചിരുന്ന കൊഹോനിനോ എന്ന പേരിൽനിന്നാണ്.
വിസ്തൃതി കണക്കാക്കിയാൽ 18,661 ചതുരശ്ര മൈൽ (48,300 ചതുരശ്ര കിലോമീറ്റർ) വിസ്തൃതിയുള്ള ഇത് കാലിഫോർണിയയിലെ സാൻ ബർണാർഡിനോ കൌണ്ടിയ്ക്കു പിന്നിൽ‍ തുടർച്ചയായി കിടക്കുന്ന ഐക്യനാടുകളിലെ രണ്ടാമത്തെ വലിയ കൌണ്ടിയും 9 ചെറിയ സംസ്ഥാനങ്ങളേക്കാൾ വലുതുമാണ്.
കൊക്ക് (വിവക്ഷകൾ)
കൊക്ക് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
വെള്ളരിക്കൊക്ക് - ഒരു പക്ഷിയുനം.
കൊക്ക് - പക്ഷികളുടെ അവയവം.
കൊക്കേഷ്യൻ ഇമാമാത്ത് കൊക്കേഷ്യൻ ഇമാമത്ത് കൊക്കേഷ്യൻ ഇമാമത്ത്
വ്യകതത വരുത്തുക കോക്കസസ് എമിറേറ്റ്
18ആം നൂറ്റാണ്ടിൽ ഓട്ടോമൻ സാമ്രാജ്വത്തിൽ ഉൾപ്പെട്ടിരുന്ന വടക്കൻ കോക്കസസ് പ്രദേശത്തേക്കുള്ള റഷ്യയിലെ സാറിസ്റ് സാമ്രാജ്വത്വത്തിൻറെ കടന്നുകയറ്റത്തിനെതിരെ ഉണ്ടായ പോരാട്ടങ്ങളുടെ  കോക്കസസ് യുദ്ധവേളയിൽ നിലനിന്നിരുന്ന നക്ഷബന്ദിയ്യ സൂഫി പ്രമുഖരുടെ ഭരണത്തെയാണ്‌ കൊക്കേഷ്യൻ ഇമാമത്ത് ( അറബി : إمامة القوقاز ‬ `Imāmat al-Qawkāz ) അഥവാ ദാഗസ്താൻ ഇമാമത്ത് എന്ന് പറയുന്നത്.
1828 മുതൽ 1859വരെയായിരുന്നു ഇവരുടെ ഭരണ കാലയളവ്‌.
ഖാസി മുല്ലയാണ് പ്രഥമ ഇമാം(1828-1832) മുല്ലയുടെ മരണശേഷം ഹംസത്ത് ബേക്ക് ഇമാമത്ത് ഏറ്റെടുത്തു (1832 -34) ഹംസയുടെ മരണശേഷം ഇമാം ശാമിൽ  മൂന്നാമത്തെ ഇമാമായി (1834-59).
1959 ഇൽഇമാം ശാമിലിന്റെ കീഴടങ്ങലോടെ ഈ ഇമാമാത്ത് അവസാനിച്ചു.
കൊക്കേഷ്യൻ ഇമാമാത്തിലെ ഇമാമുമാർ ഖാസി മുഹമ്മദ്‌ ദാഗസ്താൻ (1828 - 1832) ഗംസത്ത് ബെക്ക് (1832 - 1834) ഇമാം ശാമിൽ (1834 - 1859) അവലംബം 1 2 3
കൊക്കൻ തേൻ‌കിളി ഇംഗ്ലീഷ് വിലാസം https://ml.wikipedia.org/wiki/Loten%27s_Sunbird
ഇന്ത്യയിലും ശ്രീലങ്കയിലും സാധാരണ കാണപ്പെടുന്ന ഒരിനം തേൻ‌കിളിയാണ്‌ വലിയ തേൻ‌കിളി അഥവാ കൊക്കൻ തേൻ‌കിളി .
ഇംഗ്ലീഷ്:Lotens Sunbird, Long-billed Sunbird , Maroon-breasted Sunbird എന്നിങ്ങനെ പേരുകളുണ്ട്.
ഇവയ്ക്ക് കറുപ്പൻ തേൻ‍കിളിയോട് വളരെ സാദൃശ്യമുണ്ട്.
ഇവ തമ്മിൽ തിരിച്ചറിയുക പലപ്പോഴും ബുദ്ധിമുട്ടാണ്.
കറുപ്പൻ തേൻ‍കിളിയും കൊക്കൻ തേൻകിളിയും തമ്മിലുള്ള പ്രധാന വ്യത്യാസം കൊക്കിന്റെ നീളത്തിലും ആകൃതിയിലുമാണ്.
ദേഹത്തിനൊത്തതല്ല എന്ന് തോന്നുമാറ് നീളം കാണും കൊക്കൻറെ കൊക്കിന്.
മാത്രമല്ല അതിനു നടുക്കുവച്ചു ഓടിഞ്ഞതുപോലെ പെട്ടെന്ന് താഴോട്ട് ഒരു വളവും ഉണ്ട്.
സൂക്ഷിച്ചു നോക്കിയാൽ പൂവൻറെ ഉദരവും കീഴ് മുതുകും കരിമ്പിച്ച തവിട്ടുനിറമാണെന്നു കാണാം.
കറുപ്പൻ തേൻകിളി പൂവൻറെ കാര്യത്തിൽ ഈ ഭാഗങ്ങൾ തിളങ്ങുന്ന കരിനീല നിറമാണ്.
പൂവൻ കൊക്കനെ പലപ്പോഴും തനി കറുപ്പല്ലാത്ത വേഷത്തിൽ കാണാറുണ്ട്.
ആ സമയത്ത് അവയുടെ അടിഭാഗം മങ്ങിയ വെള്ളയായിരിക്കും.
തൊണ്ടയിൽ നിന്ന് താഴോട്ട് അടിവയറുവരെ എത്തുന്ന കറുത്ത പട്ടയും കാണാം.
പെൺകിളിയുടെ പുറക വശം മഞ്ഞകലർന്ന ചാരനിറവും വയറു ഭാഗം മഞ്ഞ നിറവുമാണ്.
കറുപ്പൻ തേൻ‍കിളിയെ വരണ്ട പ്രദേശങ്ങളിലും കൊക്കൻ തേൻകിളിയെ മഴ ധാരാളം ഉള്ള സ്ഥലങ്ങളിലും ആണ് സാധാരണ കാണുകയെങ്കിലും പല സ്ഥലങ്ങളിലും
രണ്ടു ജാതിക്കാരെയും ഒരുമിച്ചു കാണാം.
നന്നായി പരിചയിച്ചു കഴിഞ്ഞാൽ കൊക്കിന്റെ ആകൃതികൊണ്ട് തന്നെ ഇവയെ വേർതിരിച്ചു അറിയാം.
മറ്റു തേൻകിളികളെ പോലെ തന്നെ ആണ് കൊക്കൻ തേൻകിളികളുടെയും ആഹാരരീതി.
നീണ്ട കൊക്കും അതിലും നീളമുള്ള നാക്കുമുള്ള കൊക്കൻ തേൻകിളികളുടെ പ്രധാന ആഹാരം പൂന്തേനാണ്‌ .
നീണ്ടുവളഞ്ഞ സൂചികൊക്ക് പൂവുകൾക്കുള്ളിൽ കടത്തി തുരുതുരെ വിറയ്ക്കുന്ന ചിറകുകളോടെ സ്വല്പ്പനേരം 'കാറ്റു ചവിട്ടി' നിന്ന്, പെട്ടെന്ന് 
തെറിച്ചു പോകുന്നതുപോലെ പറന്നു മറ്റൊരു പൂവിലേക്കോ ശഖയിലേക്കോ പറന്നുപോകുന്നു.
മറ്റു തേൻകിളികളെ പോലെ ചെറിയ പാറ്റകളെയും പുഴുക്കളെയും മറ്റും പതിവായി തിന്നാറുണ്ട്.
മിക്ക ജാതിക്കാർക്കും എട്ടുക്കാലി അമൃതതുല്യമാണ് പ്രജനനം
മറ്റു തേൻകിളികളെ പോലെ തന്നെ കൊക്കൻ തേൻകിളികളുടെയും പ്രജനനകാലം ജനുവരിയ്ക്കും ഒക്ടോബറിനും ഇടയ്ക്കാണ്.
ഇക്കാലത്ത് കറുപ്പൻ തേൻകിളികളെ പോലെ കൊക്കൻ തേൻകിളികളും ചില ശൃംഗാര ചേഷ്ടകളും പ്രകടിപ്പിക്കാറുണ്ട്.
തേൻകിളികൾക്കിടയിൽ കൂടുകെട്ടുന്നതും മുട്ടകൾക്ക് മീതെ അടയിരിക്കുന്നതും പിടപ്പക്ഷികളുടെ 
കുത്തകയാണ്.
മുട്ടകൾ വിരിഞ്ഞു കഴിഞ്ഞാൽ പൂവന്മാർ കുഞ്ഞുങ്ങളെ തീററുന്നതിനു സഹായിക്കും.
കൂടുതൽ ചിത്രങ്ങൾ പൂവൻ സന്താനോത്പ്പാദനകാലത്തിൽ അല്ലാത്തപ്പോൾ, തിരുവനന്തപുരം Cinnyris lotenius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരളത്തിലെ പക്ഷികൾ, ഇന്ദുചൂഡൻ-കേരള സാഹിത്യ അക്കാദമി
ദക്ഷിണേന്ത്യയിലെ അപൂർവ പക്ഷികൾ, സി. സലിം - ചിന്ത പബ്ലിഷേഴ്സ്.
കൊക്കൊപറ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Cocoparra_National_Park
കിഴക്കൻ ഓസ്ട്രേലിയയിലെ ന്യൂ സൗത്ത് വെയിൽസിൽ ഡിവെറിന മേഖലയിൽ സ്ഥിതിചെയ്യുന്ന ദേശീയോദ്യാനമാണ് കൊക്കൊപറ ദേശീയോദ്യാനം .
സിഡ്നിയിൽ നിന്നും 457 കിലോമീറ്റർ തെക്കു-പടിഞ്ഞാറും ഗ്രിഫിത്തിൽ നിന്നും 25 കിലോമീറ്റർ വടക്കു-കിഴക്കുമായുള്ള ഈ ദേശീയോദ്യാനം 8,357 ഹെക്റ്റർ സ്ഥലത്തായി വ്യാപിച്ചിരിക്കുന്നു.
ബിന്യ-കൊക്കൊപറ മേഖലയെ വംശനാശഭീഷണി നേരിടുന്ന പെയിന്റഡ് ഹണീ ഈറ്റർ, ഡയമണ്ട് ഫയർ ഈറ്റർ എന്നിവയുടെ താരതമ്യേന വലിയ ജനസംഖ്യയുള്ളത്നാൽ ബേർഡ് ലൈഫ് ഇന്റർനാഷനൽ പ്രധാനപ്പെട്ടാ പക്ഷിസങ്കേതമായി അംഗീകരിച്ചിട്ടുണ്ട്.
കൊക്കോ ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Coco_Islands
മ്യാൻമറിന്റെ ഭാഗമായി ബംഗാൾ ഉൾക്കടലിൽ സ്ഥിതിചെയ്യുന്ന ഒരു കൂട്ടം ചെറു ദ്വീപുകളെയാണ് കൊക്കോ ദ്വീപുകൾ എന്നുപറയുന്നത്.
മ്യാൻമറിന്റെ കരഭാഗത്തു നിന്ന് 414 കിലോമീറ്റർ അകലെയായി ആൻഡമാൻ നിക്കോബാർ ദ്വീപസമൂഹത്തോടു ചേർന്നാണ് ഇവ സ്ഥിതിചെയ്യുന്നത്.
ഗ്രേറ്റ് കൊക്കോ , ലിറ്റിൽ കൊക്കോ , ടേബിൾ , സ്ലിപ്പർ, റാറ്റ് , ബിന്നക്കിൾ പാറ , ജെറി എന്നിങ്ങനെയുള്ള ഏഴു ചെറുദ്വീപുകളുടെ സമൂഹമായ കൊക്കോ ദ്വീപുകൾക്ക് ആകെ 20.53 ചതുരശ്ര കിലോമീറ്റർ വിസ്തൃതിയാണുള്ളത് .
ആയിരത്തിൽ താഴെ മാത്രം ജനസംഖ്യയുള്ള ഈ ദ്വീപുകളിൽ അപൂർവ്വയിനം കടലാമകളും പക്ഷികളും മറ്റു ജീവജാലങ്ങളും കാണപ്പെടുന്നു.
പതിനാറാം നൂറ്റാണ്ടിൽ പോർച്ചുഗീസ് നാവികരാണ് 'കൊക്കോ' എന്ന പേര് സംഭാവന ചെയ്തതെന്നു കരുതപ്പെടുന്നു.
പോർച്ചുഗീസ് ഭാഷയിൽ നാളികേരത്തെ സൂചിപ്പിക്കാനാണ് 'കൊക്കൊ' എന്ന വാക്ക് ഉപയോഗിച്ചു വരുന്നത്.
ധാരാളം തെങ്ങുകളുള്ള പ്രദേശമായതിനാലാവാം ദ്വീപുകൾക്ക് ആ പേരു ലഭിക്കാൻ കാരണമെന്നു വിശ്വസിക്കുന്നു.
പതിനെട്ടാം നൂറ്റാണ്ടിൽ ആൻഡമാൻ നിക്കോബാർ ദ്വീപുകളെയും കൊക്കോ ദ്വീപുകളെയും ബ്രിട്ടീഷുകാർ പിടിച്ചെടുത്തു.
ഇന്ത്യയിൽ നിന്നും മറ്റുമുള്ള കുറ്റവാളികളെ പാർപ്പിക്കുവാനായി അവർ ആൻഡമാനിൽ സെല്ലുലാർ ജയിൽ നിർമ്മിച്ചു.
തടവുകാർക്കു നൽകുവാൻ നാളികേരം ഉൾപ്പെടെയുള്ള ഭക്ഷ്യവസ്തുക്കൾ കൊക്കോ ദ്വീപുകളിൽ നിന്ന് ശേഖരിച്ചിരുന്നു.
ബ്രിട്ടീഷുകാർ ബർമ്മയിലെ ഒരു ഉന്നത കുടുംബത്തിന് ദ്വീപുകളുടെ നടത്തിപ്പുചുമതല വിട്ടുകൊടുത്തു.
കരയിൽ നിന്ന് ഏറെ ദൂരത്തായി ഒറ്റപ്പെട്ടു കിടക്കുന്ന കൊക്കോ ദ്വീപുകളിലെ ഭരണകാര്യങ്ങളൊന്നും ശരിയായി നടന്നിരുന്നില്ല.
ബ്രിട്ടീഷുകാരുടെ നിയന്ത്രണത്തിലായിരുന്ന റങ്കൂണിലെ ലോവർ ബർമ്മാ ഭരണകൂടമാണ് കൊക്കോ ദ്വീപുകളുടെ ഭരണച്ചുമതല നിർവ്വഹിച്ചിരുന്നത്.
1882-ൽ ഈ ദ്വീപുകളെ ബ്രിട്ടീഷ് ഇന്ത്യയിലേക്ക് ഔദ്യോഗികമായി കൂട്ടിച്ചേർത്തു.
1937-ൽ ഇന്ത്യയിൽ നിന്നും ബർമ്മയെ വേർതിരിച്ചപ്പോൾ സ്വാഭാവികമായും കൊക്കൊ ദ്വീപുകൾ ബർമ്മയുടെ ഭാഗമായിത്തീർന്നു.
1942 -ൽ ജപ്പാൻ സൈന്യം ആൻഡമാൻ നിക്കോബാറിനെയും കൊക്കോ ദ്വീപുകളെയും പിടിച്ചെടുത്തു.
രണ്ടാം ലോകമഹായുദ്ധത്തിനു ശേഷം 1948 -ൽ ബർമ സ്വതന്ത്രമായപ്പോൾ കൊക്കോ ദ്വീപുകൾ ബർമ്മീസ് യൂണിയന്റെ ഭാഗമായിത്തീർന്നു.
1959 -ൽ ജനറൽ നി വിന്റെ നേതൃത്വത്തിലുള്ള താൽക്കാലിക പട്ടാള ഭരണകൂടം തടവുകാരെ പാർപ്പിക്കുന്നതിനായി കൊക്കോ ദ്വീപുകളിൽ കോളനി സ്ഥാപിച്ചു.
1962 -ൽ പട്ടാള അട്ടിമറിയിലൂടെ രാജ്യത്തിന്റെ അധികാരം കൈവശപ്പെടുത്തിയ സൈന്യം ഇവിടേക്ക് കൂടുതൽ തടവുകാരെ കൊണ്ടുവന്ന് ക്രൂരമായ ശിക്ഷാവിധികൾക്കു വിധേയമാക്കിയിരുന്നു.
1969 -ൽ ഇവിടെ രാഷ്ട്രീയത്തടവുകാരുണ്ടായിരുന്നു .
മ്യാ തൻ ടിന്റിനെ പോലുള്ള ബർമ്മീസ് എഴുത്തുകാരും ഇവിടെ തടവിൽ കഴിഞ്ഞിട്ടുണ്ട്.
1971 -ൽ കൊക്കോ ദ്വീപുകളിലെ എല്ലാ തടവുകാരെയും റംഗൂണിലുള്ള ജയിലിലേക്കു മാറ്റി.
പിന്നീട് ബർമ്മീസ് നാവികസേന ഇവിടെയൊരു നേവൽ ബേസ് സ്ഥാപിച്ചു.
ആൻഡമാൻ നിക്കോബാറിലെ ഇന്ത്യൻ നാവികസേനയുടെ പ്രവർത്തനങ്ങൾ നിരീക്ഷിക്കുന്നതിനായി 1992 -ൽ ചൈന ഇവിടെയൊരു സിഗ്നൽസ് ഇന്റലിജൻസ് (SIGINT) സ്റ്റേഷൻ സ്ഥാപിച്ചുവെന്ന് അഭ്യൂഹമുണ്ടായിരുന്നു.
അങ്ങനെയൊരു നിരീക്ഷണകേന്ദ്രം സ്ഥാപിച്ചിരുന്നുവെങ്കിൽ അവർക്ക് മലാക്കാ കടലിടുക്കിലൂടെയും ബംഗാൾ ഉൾക്കടലിലെയുമുള്ള കപ്പൽ ഗതാഗതം നിരീക്ഷിക്കുവാൻ കഴിയുമായിരുന്നു.
കൂടാതെ ഐ.എസ്.ആർ. ഓ.യുടെ ഉപഗ്രഹ വിക്ഷേപണകേന്ദ്രമായ ശ്രീഹരിക്കോട്ടയും ഡി.ആർ.ഡി.ഓ.യുടെ മിസൈൽ പരീക്ഷണകേന്ദ്രമായ അബ്ദുൾ കലാം ദ്വീപും നിരീക്ഷണവലയത്തിൽ ഉൾപ്പെടുത്താനും സാധിക്കുമായിരുന്നു.
1994 -ൽ കൊക്കൊ ദ്വീപുകൾ ചൈനയ്ക്കു വാടകയ്ക്കു നൽകിയതായി ആരോപണമുയർന്നെങ്കിലും മ്യാൻമാർ ഗവൺമെന്റും സൈന്യവും ഇത് നിഷേധിച്ചിരുന്നു.
ചൈനയ്ക്ക് കൊക്കൊ ദ്വീപുകളിൽ താവളമുണ്ടോ എന്ന കാര്യം ഇപ്പോഴും ചർച്ചാവിഷയമാണ്.
ഇവിടെ യാതൊരു തരത്തിലുള്ള ചൈനീസ് പ്രവർത്തനവും നടക്കുന്നില്ലെന്ന് 1998 -ൽ അമേരിക്ക പ്രസ്താവിച്ചിരൂന്നു.
2005 ഒക്ടോബറിൽ ഇന്ത്യൻ നാവികസേനാ മേധാവി ഇവിടെ ചൈനയുടെ നിരീക്ഷണകേന്ദ്രമില്ല എന്നു വ്യക്തമാക്കിയിരുന്നു.
2014 -ൽ ഇന്ത്യൻ വ്യോമസേനയുടെ ആൻഡമാൻ നിക്കോബാർ കമാൻഡിന്റെ മേധാവി എയർമാർഷൽ പി.കെ. റോയ് ഇങ്ങനെ പറഞ്ഞു.
"ചൈന ഇവിടെ സൈനികാവശ്യങ്ങൾക്കായി ഒരു റൺവേ നിർമ്മിക്കുന്നു.
കൊക്കൊ ദ്വീപുകളിലെ ചൈനീസ് സാന്നിദ്ധ്യത്തെപ്പറ്റി മറ്റു റിപ്പോർട്ടുകളില്ല.
ഇന്ത്യയ്ക്ക് ഇവിടെ യാതൊരു ഭീഷണിയൂമില്ല.
പടിഞ്ഞാറ് ബംഗാൾ ഉൾക്കടലിനും കിഴക്ക് ആൻഡമാൻ കടലിനും ഇടയിലാണ് കൊക്കൊ ദ്വീപുകൾ സ്ഥിതിചെയ്യുന്നത്.
250 കിലോമീറ്റർ വടക്കായി മ്യാൻമറും 77 കിലോമീറ്റർ വടക്കുകിഴക്കായി മ്യാൻമറിന്റെ പ്രിപാരിസ് ദ്വീപും സ്ഥിതിചെയ്യുന്നു.
ഏഴു ദ്വീപുകൾ ചേർന്നതാണ് കൊക്കോ ദ്വീപസമൂഹം.
ഗ്രേറ്റ് കൊക്കോ ദ്വീപ്, ലിറ്റിൽ കൊക്കോ ദ്വീപ്, ടേബിൾ ദ്വീപ് എന്നിവയാണ് പ്രധാനപ്പെട്ട ദ്വീപുകൾ.
ഗ്രേറ്റ് കൊക്കോയെയും ലിറ്റിൽ കൊക്കോയെയും വേർതിരിക്കുന്ന സമുദ്രഭാഗമാണ് അലക്സാണ്ട്ര ചാനൽ .
ഇന്ത്യയുടെ ഭാഗമായ ആൻഡമാൻ നിക്കോബാർ ദ്വീപസമൂഹത്തിലെ ലാൻഡ് ഫാൾ ദ്വീപിനെ കൊക്കോ ദ്വീപുകളിൽ നിന്നും വേർതിരിക്കുന്ന 20 കിലോമീറ്റർ നീളമുള്ള ചാനലാണ് കൊക്കോ ചാനൽ .
ദ്വീപുകൾ ഗ്രേറ്റ് കൊക്കോ ദ്വീപ്
10.4 കിലോമീറ്റർ നീളവും 2 കിലോമീറ്റർ വീതിയുമുള്ള ഗ്രേറ്റ് കൊക്കോ ദ്വീപിൽ പച്ച നിറത്തിലുള്ള ആമകൾ ധാരാളമുണ്ട്.
കടലാമകളെ സംബന്ധിച്ച് മ്യാൻമാർ സർക്കാർ ഇവിടെ പഠനം നടത്തുന്നുണ്ട്.
ജെറി ദ്വീപ്
ഗ്രേറ്റ് കൊക്കോ ദ്വീപിന്റെ തെക്കുഭാഗത്തായി 1.1 കി.
നീളവും 0.2 കി.
വീതിയുമുള്ള ജെറി ദ്വീപ് സ്ഥിതിചെയ്യുന്നു.
ലിറ്റിൽ കൊക്കോ ദ്വീപ്
ഗ്രേറ്റ് കൊക്കോ ദ്വീപിനു 16 കി.
തെക്കുപടിഞ്ഞാറായി സ്ഥിതിചെയ്യുന്ന ലിറ്റിൽ കൊക്കോ ദ്വീപിന് 5 കി.
നീളവും 1.2 കി.
ഇവിടെ ഒരു സമുദ്രനിരീക്ഷണകേന്ദ്രം സ്ഥാപിക്കാൻ ചൈനയ്ക്കു പദ്ധതിയുണ്ട്.
ടേബിൾ ദ്വീപ്
ഗ്രേറ്റ് കൊക്കോയ്ക്ക് 2.5 കി.
വടക്കായി 1.6 കി.
നീളവും 1.2  കി.
വീതിയുമുള്ള ടേബിൾ ദ്വീപ് സ്ഥിതിചെയ്യുന്നു.
1867-ൽ നിർമ്മിച്ച ഒരു വിളക്കുമാടം ഇവിടെയുണ്ട്.
സ്ലിപ്പർ ദ്വീപ്
ടേബിൾ ദ്വീപിന് വടക്കുപടിഞ്ഞാറായി 0.4 കി.
വീതിയുമുള്ള സ്ലിപ്പർ ദ്വീപ് സ്ഥിതിചെയ്യുന്നു.
മറ്റു ദ്വീപുകൾ
ഇവയ്ക്കു പുറമെ റാറ്റ് ദ്വീപ്, ബിന്നക്കിൾ പാറ എന്നീ ദ്വീപുകളും ഇവിടെയുണ്ട്.
ദ്വീപുകളുടെ ആകെ വിസ്തൃതി 20.53 ചതുരശ്രകിലോമീറ്ററാണ്.
7 ദ്വീപുകളുണ്ടെങ്കിലും ഗ്രേറ്റ് കൊക്കോ ദ്വീപിലും ലിറ്റിൽ കൊക്കോ ദ്വീപിലും മാത്രമാണ് ജനവാസമുള്ളത്.
200-ൽ കൂടുതൽ വീടുകളിലായി ഏകദേശം ആയിരത്തോളം പേരാണ് കൊക്കോ ദ്വീപുകളിൽ താമസിക്കുന്നത്.
മ്യാൻമാർ നാവികസേനയുടെ ഇരുനൂറോളം സൈനികരും കുടുംബവുമാണ് ഇവിടെ പ്രധാനമായും താമസിക്കുന്നത്.
എല്ലാവർക്കുമായി ഇവിടെ വലിയൊരു ജലസംഭരണിയുണ്ട്.
ഉഷ്ണമേഖലാ മൺസൂൺ കാലാവസ്ഥയാണ് ഇവിടെ അനുഭവപ്പെടുന്നത്.
വർഷത്തിൽ കൂടുതൽ സമയവും ചൂട് അനുഭവപ്പെടുന്നു.
ഏപ്രിൽ മുതൽ നവംബർ വരെ ഉഷ്ണകാലം അനുഭവപ്പെടുന്ന ദ്വീപുകളിൽ ഡിസംബർ മുതൽ മാർച്ച് വരെ ശൈത്യകാലമാണ് .
സെപ്റ്റംബർ മാസത്തിൽ ശരാശരി 761 മില്ലിമീറ്റർ മഴ ലഭിക്കുന്നു.
അപൂർവ്വയിനം ഉരഗങ്ങൾ , പക്ഷികൾ , സസ്തനികൾ മറ്റു ജീവജാലങ്ങൾ എന്നിവയുടെ വാസസ്ഥലം കൂടിയാണ് കൊക്കോ ദ്വീപുകൾ.
മ്യാൻമാർ സർക്കാരിനു കീഴിലുള്ള കൊക്കോക്യുൻ ടൗൺഷിപ്പാണ് ദ്വീപുകളുടെ ഭരണച്ചുമതല നിർവ്വഹിക്കുന്നത്.
2015 -ലെ മ്യാൻമാർ പൊതുതെരഞ്ഞെടുപ്പിൽ ബാലറ്റ് പേപ്പറിൽ കൃത്രിമം കാണിച്ചതിലൂടെ ഈ ടൗൺഷിപ്പ് വാർത്തകളിൽ ഇടം നേടിയിരുന്നു.
ഗ്രേറ്റ് കൊക്കോ ദ്വീപിൽ കൊക്കോ ഐലന്റ് വിമാനത്താവളം സ്ഥിതിചെയ്യുന്നു.